IzAga 8 | IBhayibheli Elikuyi-Internet | INguqulo Yezwe ElishaIzAga 8:1-368 Ukuhlakanipha akuqhubeki yini kumemeza,+ nokuqonda akuqhubeki yini kuzwakalisa izwi lako?+ 2 Kumi esiqongweni sezindawo eziphakeme,+ ngasendleleni, empambanweni yemigwaqo. 3 Kuqhubeka kumemeza kakhulu+ eceleni kwamasango, ekungeneni komzana,+ ekungeneni kweminyango, kuthi: 4 “O nina bantu, ngiyanibiza, nezwi lami liqondiswe emadodaneni abantu.+ 5 O nina abangenalwazi, qondani ukukhalipha;+ nani eniyiziphukuphuku qondani inhliziyo.+ 6 Lalelani, ngoba ngikhuluma+ ngezinto ezisemqoka nezindebe zami ngizivula ngokuphathelene nobuqotho.+ 7 Ngoba ngokunyenyeza ulwanga lwami lukhuluma iqiniso ngokwalo;+ ububi buyinto enengekayo ezindebeni zami.+ 8 Wonke amazwi omlomo wami akhulunywe ngokulunga.+ Kuwo akukho lutho olusontekile noma oluyisigwegwe.+ 9 Wonke aqondile konokuqonda, aqotho kwabathola ulwazi.+ 10 Thathani isiyalo sami hhayi isiliva, nolwazi esikhundleni segolide lekhethelo.+ 11 Ngoba ukuhlakanipha kungcono kunamakhorali,+ futhi zonke ezinye izinto ezijatshulelwayo azinakulinganiswa nakho.+ 12 “Mina, kuhlakanipha, ngiye ngahlala nokukhalipha+ futhi ngithola ulwazi lwamakhono okucabanga.+ 13 Ukwesaba uJehova kusho ukuzonda okubi.+ Ukuziphakamisa nokuziqhenya+ nendlela embi nomlomo owonakele+ ngiyakuzonda. 14 Ngineseluleko+ nokuhlakanipha okusebenzayo.+ Mina—kuqonda;+ nginamandla.+ 15 Amakhosi abusa ngami, nezikhulu eziphakeme zikhipha izinqumo zokulunga.+ 16 Izikhulu zibusa ngami njengezikhulu,+ nezicukuthwane zonke zahlulela ngokulunga.+ 17 Labo abangithandayo ngiyabathanda,+ nalabo abangifunayo yibo abangitholayo.+ 18 Ingcebo nenkazimulo kukimi,+ izinto zenani elikhulu eziyifa kanye nokulunga.+ 19 Isithelo sami singcono kunegolide, kunanegolide elicwengiweyo, nomkhiqizo wami kunesiliva lekhethelo.+ 20 Ngihamba+ endleleni yokulunga, phakathi nezindlela zokwahlulela,+ 21 ukuze ngibangele labo abangithandayo ukuba badle ifa lomcebo;+ izinqolobane zabo ngizigcina zigcwele.+ 22 “UJehova wangenza ngingukuqala kwendlela yakhe,+ owokuqala kuyo yonke imisebenzi yakhe yakudala.+ 23 Ngamiswa kusukela nini nini,+ kusukela ekuqaleni, kusukela ezikhathini zangaphambi komhlaba.+ 24 Zingakabikho izintwa zamanzi ngazalwa njengokungathi ngemihelo,+ kungakabikho ziphethu ezigcwele phama. 25 Zingakazinziswa izintaba,+ ngaphambi kwamagquma, ngazalwa njengokungathi ngemihelo, 26 engakawenzi umhlaba+ nezindawo ezingenalutho nengxenye yokuqala yezingqimba zothuli lwezwe elikhiqizayo.+ 27 Lapho elungiselela amazulu ngangikhona;+ lapho eyala ukuba kube khona isiyingi ebusweni botwa lwamanzi,+ 28 lapho eqinisa ungqimba lwamafu ngaphezulu,+ lapho ebangela ukuba imithombo yotwa lwamanzi ibe namandla,+ 29 lapho emisela ulwandle isinqumo sakhe ukuze amanzi angadluleli ngale komyalo wakhe,+ lapho eyala ukuba kube khona izisekelo zomhlaba,+ 30 khona-ke ngangiseceleni kwakhe ngiyisisebenzi esiyingcweti,+ futhi wayengithanda ngokukhethekile+ usuku nosuku, ngithokoza phambi kwakhe ngaso sonke isikhathi,+ 31 ngithokoza ngezwe elikhiqizayo lomhlaba+ wakhe, futhi izinto engangizithanda ezaziphathelene namadodana abantu.+ 32 “Manje, madodana, ngilaleleni; yebo, bayajabula abagcina izindlela zami.+ 33 Lalelani isiyalo nihlakaniphe,+ ningabonisi ukunganaki.+ 34 Uyajabula umuntu ongilalelayo ngokuhlala ephapheme eminyango yami usuku nosuku, ngokulinda ezinsikeni zeminyango yami.+ 35 Ngoba ongitholayo ngokuqinisekile uyothola ukuphila,+ futhi uthola ukuthakazelelwa nguJehova.+ 36 Kodwa ongigejayo wenza ubudlova kowakhe umphefumulo;+ bonke abangizonda kakhulu bathanda ukufa.”+IzAga 8
